**Jan Magnus Nygren** (s. 7. kesäkuuta 1990 Karlstad, Ruotsi) on ruotsalainen jääkiekkopuolustaja, joka pelaa Svetsin NLA-joukkue HC Davosissa. Nygren on pelityyliltään hyökkäävä puolustaja. Hän laukoo oikealta.

Ura
---

### Seuraura

Nygren on Färjestads BK:n kasvatti. Hän voitti joukkueessa J18 Allsvenskanin mestaruuden vuonna 2007 ja vuonna 2008 tuli hopeaa. Kaudeksi 2008–2009 Nygren siirtyi Skåre BK:hon, jossa hän pelasi ensimmäiset miesten pelinsä Ruotsin kolmanneksi korkeimmalla sarjatasolla I-divisioonassa. Nygren jatkoi joukkueessa myös kaudella 2009–2010, jolloin vuonna 2009 hänen kanssaan Elitserien-sopimuksen tehnyt Färjestad BK lainasi hänet sinne. Nygren pelasi kauden aikana myös yhdeksän Elitserien-ottelua ilman tehopisteitä, kunnes Färjestad lainasi hänet loppukaudeksi HockeyAllsvenskanin Mora IK:hon tammikuussa 2010.

Kauden 2010–2011 Nygren aloitti lainalla HockeyAllsvenskanin Bofors IK:ssa. Hän pelasi siellä 35 ottelua tehden 11 pistettä, mutta nousi sieltä Färjestadiin, jossa Nygren teki yllättäen 22 ottelussa tehot 4+11=15. Hän oli tehoilla 3+7=10 kevään 2011 pudotuspelien tehokkain puolustaja Skellefteå AIK:n David Rundbladin kanssa ja voitti niiden päätteeksi Ruotsinmestaruuden. Huhtikuussa 2011 Nygren teki kaksivuotisen jatkosopimuksen Färjestadin kanssa.

Montréal Canadiens varasi "yli-ikäisen" (21 vuotta) Nygrenin neljännellä kierroksella 113. pelaajana NHL:n varaustilaisuudessa 2011. Ensimmäisellä kokonaisella Elitserien-kaudellaan 2011–2012 hän teki 50 runkosarjaottelussa tehot 7+11=18, joilla Nygren oli Färjestadin tehokkain puolustaja. Hän pelasi kauden aikana myös kolme ottelua Boforsissa. Kaudella 2012–2013 Nygren paransi Elitserienin yhden kauden piste-ennätystään tehoilla 13+19=32, joilla hän voitti koko liigan puolustajien maalipörssin ja sijoittui puolustajien pistepörssissä neljänneksi MODO Hockeyn Kyle Cumiskeyn kanssa. Nygren palkittiin koko Elitserien parhaana puolustajana Salming Trophylla. Helmikuussa 2013 hän teki vuoden mittaisen jatkosopimuksen Färjestadin kanssa.

Toukokuussa 2013 Nygren teki kolmivuotisen tulokassopimuksen Montréal Canadiensin kanssa ja hän siirtyi kaudeksi 2013–2014 joukkueen organisaatioon. Nygren pelasi alkukauden Canadiensin farmijoukkue Hamilton Bulldogsissa, AHL:ssä. Marraskuussa 2013 hän palasi kuitenkin loppukaudeksi lainalle Färjestadin vahvuuteen. Nygren ehti pelata runkosarjassa vain 25 ottelua, mutta hän oli tästä huolimatta joukkueen tehokkain puolustaja tehoilla 12+8=20. Nygren voitti kauden päätteeksi SHL-hopeaa. Kauden 2014–2015 hän aloitti taas Bulldogsissa, mutta Nygrenin kausi jäi kuitenkin vain 15 ottelun mittaiseksi, kun aivotärähdys päätti sen 29. marraskuuta 2014 Lake Erie Monstersia vastaan pelatussa ottelussa.

Kaudeksi 2015–2016 Nygren palasi nelivuotisella sopimuksella Färjestadiin. Hän nousi joukkueen kapteeniksi. Nygren oli Färjestadin tehokkain puolustaja ja kolmanneksi paras pistemies tehoilla 8+18=26, joilla hän sijoittui SHL:n puolustajien pistepörssissä kahdeksanneksi. Nygren voitti myös Färjestadin sisäisen tehotilaston lukemalla +14. Kaudella 2016–2017 hän voitti tehoilla 11+20=31 koko liigan puolustajien maalipörssin ja sijoittui puolustajien pistepörssissä toiseksi edellään vain Frölunda HC:n Henrik Tömmernes. Nygren oli myös Färjestadin kolmanneksi paras pistemies.

### Maajoukkueura

Nygren edusti Ruotsia MM-kilpailuissa vuosina 2014 ja 2016, joista ensimmäinen turnaus päättyi pronssiin. Yhteensä Nygren on pelannut 37 A-maaottelua tehopistein 5+7=12. Hän teki A-maajoukkuedebyyttinsä Euro Hockey Tour -tasolla vuoden 2013 Oddset Hockey Gamesissa, kun hän sai loukkaantumisten myötä paikan Ruotsin kokoonpanosta. Nygrenin ensimmäinen A-maaottelu oli näin ollen turnauksen 7. helmikuuta 2013 pelattu avausottelu Malmössa Tšekkiä vastaan. Ensimmäisen A-maajoukkuemaalinsa hän teki 1. toukokuuta 2014 myös Oddset Hockey Gamesissa Tukholman Hovetissa Tšekkiä vastaan. Nygrenin osuma syntyi ylivoimalla.

Nygren on pelannut myös kolme nuorten ja neljä poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Skåre BK | Ruotsi I | 41 | 7 | 21 | 28 | 32 | – | – | – | – | – |
| 2009–2010 | Skåre BK | Ruotsi I | 24 | 9 | 18 | 27 | 10 | – | – | – | – | – |
|  | Färjestad BK | Elitserien | 9 | 0 | 0 | 0 | 4 | – | – | – | – | – |
|  | Mora IK | Allsvenskan | 21 | 2 | 5 | 7 | 10 | – | – | – | – | – |
| 2010–2011 | Bofors IK | Allsvenskan | 35 | 5 | 6 | 11 | 10 | – | – | – | – | – |
|  | Färjestad BK | Elitserien | 22 | 4 | 11 | 15 | 4 | 14 | 3 | 7 | 10 | 6 | Le Mat-pokalen |
| 2011–2012 | Bofors IK | Allsvenskan | 3 | 1 | 1 | 2 | 4 | – | – | – | – | – |
|  | Färjestad BK | Elitserien | 50 | 7 | 11 | 18 | 6 | 10 | 2 | 0 | 2 | 0 |
| 2012–2013 | Färjestad BK | Elitserien | 51 | 13 | 19 | 32 | 49 | 10 | 1 | 3 | 4 | 10 |
| 2013–2014 | Hamilton Bulldogs | AHL | 16 | 1 | 7 | 8 | 14 | – | – | – | – | – |  |  |  |  |  |  | MM | 10 | 1 | 4 | 5 | 2 |
|  | Färjestad BK | SHL | 25 | 12 | 8 | 20 | 8 | 15 | 2 | 3 | 5 | 6 |
| 2014–2015 | Hamilton Bulldogs | AHL | 15 | 4 | 6 | 10 | 2 | – | – | – | – | – |
| 2015–2016 | Färjestad BK | SHL | 47 | 8 | 18 | 26 | 24 | 5 | 1 | 1 | 2 | 4 |  |  |  |  |  |  | MM | 5 | 1 | 1 | 2 | 4 |
| 2016–2017 | Färjestad BK | SHL | 49 | 11 | 20 | 31 | 26 | 7 | 2 | 3 | 5 | 2 |
| 2017–2018 | HC Davos | NLA | 47 | 9 | 23 | 32 | 26 | 6 | 3 | 3 | 6 | 4 |
| 2018–2019 | HC Davos | NLA | 36 | 7 | 11 | 18 | 18 | – | – | – | – | – |
| 2019–2020 | HC Davos | NLA | 26 | 3 | 11 | 14 | 12 | – | – | – | – | – |
| 7 kautta | yhteensä | Elitserien/SHL | 253 | 55 | 87 | 142 | 121 | 61 | 11 | 17 | 28 | 28 |
| 3 kautta | yhteensä | NLA | 109 | 19 | 45 | 64 | 56 | 6 | 3 | 3 | 6 | 4 |
| 2 kautta | yhteensä | AHL | 31 | 5 | 13 | 18 | 16 | – | – | – | – | – |

Lähteet
-------

* Magnus Nygren The Internet Hockey Databasessa (englanniksi)
* Magnus Nygren *Elite Prospects*. Everysport Media Group AB.  (englanniksi)

### Viitteet

1. 1 2  Bodin, Uffe: Bofors lånar från Färjestad *Hockeysverige.se*.  28.4.2010. NewsMe. Viitattu 8.8.2011. (ruotsiksi)
2. 1 2  Bloggen avslöjar: Johan Larsson till Färjestad  14.4.2011. Hockeybloggen.  Arkistoitu 10.8.2011. Viitattu 8.8.2011. (ruotsiksi)
3. 1 2 3 4 5 6 7  Magnus Nygren *Elite Prospects*. Everysport Media Group AB.  (englanniksi)
4. ↑  Kalitzki, Jörgen: Färjestad lånar ut tre spelare  5.1.2010. Färjestad BK. Viitattu 8.8.2011. (ruotsiksi)[vanhentunut linkki]
5. ↑  Kalitzki, Jörgen: Färjestad förlängde med Holtet  28.4.2010. Färjestad BK. Viitattu 8.8.2011. (ruotsiksi)[vanhentunut linkki]
6. ↑  Kalitzki, Jörgen: Färjestad lånar ut Nygren&Sterner  31.1.2012. Färjestad BK. Viitattu 26.4.2012. (ruotsiksi)
7. ↑  Kalitzki, Jörgen: Klart med Nygren ett år till  21.2.2013. Färjestad BK. Viitattu 17.12.2013. (ruotsiksi)
8. ↑  Canadiens sign defenseman Magnus Nygren to a two-year contract  21.5.2013. MONTREAL:  Montréal Canadiens. Viitattu 17.12.2013. (englanniksi)
9. ↑  Pettersson, Robert: Backstjärnan återvänder till Färjestad *Hockeysverige.se*.  27.11.2013. NewsMe.  Arkistoitu 5.10.2014. Viitattu 17.12.2013. (ruotsiksi)
10. ↑  Canadiens prospect Nygren returns to Sweden to heal concussion  30.1.2015. CBC/Radio Canada. Viitattu 10.5.2015. (englanniksi)
11. ↑  Eriksson, Stefan: Nygren hemma igen  8.5.2015. Färjestad BK. Viitattu 10.5.2015. (ruotsiksi)
12. ↑  Ruotsin EHT-miehistön kokoonpanomuutokset puhuttavat – "Minulla ei ole ongelmaa" *suomikiekko.com*.  6.2.2013. Nordic Sport Media. Viitattu 17.12.2013.
13. ↑  CZE – SWE (3–2) (englanniksi)